Cuneiform Tablet Kt 92/k 352 (AKT 11a 18)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na šu-IŠTAR qí-bi-ma um-ma lá-qé-ep-ma a-na-kam iš-tù ḫa-ra-an sú-qí-ni-im a-li-ku i-li-ku-ni-ma um-ma šu-nu-ma ṣú-ḫa-ru-kà ša a-šar ú-nu-tim wa-áš-bu-ni we-du-ú ag-ri ša e-gu₅-ru-ni-ni iš-tù ḫa-ḫi-im i-tù-ru lá AN.NA 10 ma-na lá 10 TÚG.ḪI.A ša DAM.GÀR a-na ṣé-ri-a ta-ú-ru-ma re-eš₁₅ TÚG.ḪI.A ú AN.NA ú-kà-al mì-nam ra-gu₅-um a-na-ku a-na-kam wa-áš-ba-ku u-ṣú sà-an-qú a-sú-ri ANŠE iš-té-en ú 2-ší-na ku-ṣa-am e ir-ší-ú-ma li-bi₄ DAM.GÀR e im-ra-aṣ a-bi a-ta be-lí a-ta té-er-ta-kà iš-tí pá-ni-im-ma li-li-kam-ma a-šar ta-ma-li-ki-ni mì-il₅-ki-ma lá-at-bi₄-ma lá-ta-lá-ak